Svjetsko prvenstvo u biatlonu 2017.
Svjetsko prvenstvo u biatlonu 2017. je bilo svjetsko prvenstvo u biatlonu, koje se održavalo od 8-19. februara 2017. u austrijskom gradu Hochfilzenu. Ovo je treći put da je Hochfilzen domaćin prvenstva nakon SP 1978 i SP 2005. godine. U muškoj konkurenciji ovo je bilo 49. po redu, a u ženskoj 31. prvenstvo. Ukupno je održanono jedanaest utrka (sprint, potjera, pojedinačno, masovni start i štafeta) za koje će se dodijeliti medalje. Osim utrka u muškoj i ženskoj konkurenciji održana je i utrka u mješovitoj štafeti (2×6 km+2×7,5 km). Sve utrke su bodovane za plasman u aktuelnoj sezoni Svjetskog kupa u biatlonu. Najbolja biatlonka bila je Njemica Laura Dahlmeier, koja je osvojila šest medalja i to pet zlatnih i jednu srebrnu, a biatlonac Njemac Simon Schempp sa dvije osvojene zlatne medalje.